钦定古今图书集成/理学汇编/字学典/第094卷 > 明方孝孺逊志斋集 > 《评书》
## 钦定古今图书集成/理学汇编/字学典/第094卷 > 明方孝孺逊志斋集 > 《评书》

赵子昂书，如程不识将兵，号令严明，不使豪末出法
度外，故动无遗失。鲜于伯机如渔阳健儿，姿体充伟，
而少韵度。康里公如鸾雏出巢，神采可爱，而颉颃未熟，虽得其重名，而赵公高矣。继三公而作者，金华宋
仲珩《草书》，如天骥行中原，一日千里，超涧度险，不动
气力，虽若不可踪迹，而驰骤必合程度。